**DLG Planteværnslager, Esbjerg**

**Virksomheden:**

DLG Planteværnslager  
Mådevej 80  
6705 Esbjerg Ø

Afdelingsleder Lone Damgaard er ansvarlig for drift og lager.

**Kolonne virksomhed – herunder om virksomheden er anmeldt og har sendt sikkerhedsdokumentation:**

Virksomheden er en ”kolonne-3 virksomhed" jf. bekendtgørelse nr. 372 af 25. april 2016.

Virksomheden har sendt anmeldelse og sikkerhedsrapport til Miljø- og Fødevareministeriet. Sikkerhedsrapporten er af myndighederne godkendt den 1. februar 2015.

**Aktiviteter på virksomheden:**

Virksomheden er et lager, hvis hovedaktivitet er levering til landbrug af mange forskellige produkter, herunder planteværnsmidler, der er farlige for miljøet og/eller sundhedsskadelige/lokalirriterende, mens kun ganske få er enten brandfarlige eller giftige, hvis de behandles forkert.

Giftige varer opbevares i det særlige giftrum, og brandfarlige produkter opbevares i ét af de to særlige rum for brandfarlige væsker.

**Betegnelse for anvendt farlige stoffer:**

* Herbicider
* Fungicider
* Insekticider
* Vækstreguleringsmidler
* Flue- og rottemidler
* Desinfektionsmidler
* Sprede-/klæbemidler, hjælpestoffer
* Mikronæringsstoffer
* Træbeskyttelsesmidler

**Underretning af befolkningen og sikkerhedsforanstaltninger/hensigtsmæssig adfærd:**

I tilfælde af større uheld på virksomheden, der kan få konsekvenser for lokalbefolkningen og nabovirk-somheder, vil der blive foretaget underretning af befolkningen som følger:

* Via en beredskabsmeddelelse
* Via en sirenevarsling fulgt op af en beredskabsmeddelelse

Ved udsendelse af sirenevarsling skal man straks gå ind og søge information hos DR eller TV 2, hvor der

vil blive givet beredskabsmeddelelse med oplysninger om uheldets art og om, hvordan man konkret skal

forholde sig.

Når faren er forbi, vil varslingen blive afblæst.

**Tilsynsbesøg:**

Oplysninger om datoen for seneste tilsynsbesøg og om tilsynet i øvrigt kan findes på Digital MiljøAdministration på [dma.mst.dk](https://dma.mst.dk/)[.](http://www.dma.mst.dk/)

**Arten af risiko og evt. følger for befolkningen og miljø:**

DLG Planteværns plantebeskyttelsesmidler er for de fleste produkters vedkommende klassificeret som miljøfarlige og/eller sundhedsskadelige. Enkelte af produkterne er tillige klassificeret som brandfarlige og giftige, og disse holdes særskilt oplagret.

De væsentligste uheldsscenarier for DLG Planteværnslager vurderes at være spild af planteværnsmiddel med risiko for forurening af jord og grundvand samt kloakafløb og brand i lagerbygningen med deraf

følgende risiko for forurening af kloakafløb, og i mindre grad forurening af jord og grundvand med

slukningsvand.

Brandscenariet vil være kritisk med hensyn til akut påvirkning af såvel naboer som ansatte, idet der må forventes dannelse af giftige gasser ved en stor brand.

Det vurderes usandsynligt, at mennesker vil omkomme ved en brand, da denne vil være så synlig og

ikke pludselig opstået, at personer i røgfanen vil kunne flygte. Desuden er størstedelen af bygningen sprinklet.

Det vurderes, at Planteværnslageret på nuværende tidspunkt har et acceptabelt sikkerhedsniveau, og at

der er gennemført tilstrækkelige tiltag for at hindre de væsentligste uheldsscenarier.

**Virksomhedens foranstaltninger:**

Ved større uheld skal der altid ske alarmering via 112.

Afdelingslederen eller dennes stedfortræder skal ved større uheld iværksætte den interne

beredskabsplan.

Afdelingslederen eller dennes stedfortræder skal altid ved uheld eller ”nær ved uheld” underrette de  relevante myndigheder.

Bygninger m.v. er overvåget for brandudslip af et automatisk brandalarmeringsanlæg, der ved alarm automatisk tilkalder brandvæsenet. Desuden er relevante områder forsynet med automatisk sprinkleranlæg, CO2- og pulverslukkere samt flere slangevindere.

**Henvisning til ekstern beredskabsplan:**

Syd- og Sønderjyllands Politi og Sydvestjysk Brandvæsen vil håndtere et større uheld på virksomheden

jf. ”Retningslinjer for indsatsledelse” udgivet af Beredskabsstyrelsen, hvori det er beskrevet, hvad de

forskellige myndigheder skal foretage sig, herunder:

* Redde menneskeliv og fare for miljø
* Bekæmpe uheldet på virksomheden og begrænse omfanget af uheldet
* Evakuering af personer i fareområdet
* Afspærre indsatsområdet, så uvedkommende ikke kan komme ind i området
* Evt. genhusning af evakuenter, såfremt det skønnes nødvendigt
* Løbende information til berørte personer og lokalbefolkningen

Syd- og Sønderjyllands Politi og Sydvestjysk Brandvæsen har udarbejdet en ekstern beredskabsplan

for virksomheden, der fremgår af de følgende sider.

**Grænseoverskridende virkninger:**

Virksomheden er beliggende så langt væk fra grænsen, så det er ikke relevant.


**Yderligere oplysninger:**

Berørte myndigheder, der indgår i myndighedsbehandlingen

* Miljø- og Fødevareministeriet
* Sydvestjysk Brandvæsen
* Arbejdstilsynet
* Syd- og Sønderjyllands Politi

Yderligere oplysninger om virksomheden kan findes på Danmarks Miljøportal på [dma.mst.dk](https://dma.mst.dk/)[.](http://www.dma.mst.dk/)

DLG Planteværnslager



EKSTERN BEREDSKABSPLAN

Mådevej 80,

6705 Esbjerg Ø

Indholdsfortegnelse

[1. Forord 6](#_Toc505086628)

[2. Ansvarspersoner 7](#_Toc505086629)

[3. Håndtering af hændelser 7](#_Toc505086630)

[4. Koordinering af ressourcer 7](#_Toc505086631)

[5. Uheldsbegrænsende indsatser virksomheden 8](#_Toc505086632)

[6. Uheldsbegrænsende indsatser udenfor virksomheden 9](#_Toc505086633)

[7. Information om uheld i nærområde 9](#_Toc505086634)

[8. Grænseoverskridende følger 10](#_Toc505086635)

# Forord

Dette er den eksterne beredskabsplan for virksomheden DLG Planteværnslager

beliggende Mådevej 80, 6705 Esbjerg Ø. Planen er udarbejdet i samarbejde mellem Sydvesjysk Brandvæsen og Syd og Sønderjyllands Politi. Planen er udført i henhold til bekendtgørelse om kontrol med risikoen for større uheld med farlige stoffer (Bek. nr. 372 af 25. april 2016)

DLG Planteværnslager opbevarer planteværnsmidler i en stor lagerbygning på ca. 5.000 m2 på adressen Mådevej 80, 6705 Esbjerg Ø.

DLG Planteværns plantebeskyttelsesmidler er for de fleste produkters vedkommende klas-sificeret som miljøfarlige og/eller sundhedsskadelige. Enkelte af produkterne er tillige klassificeret som brandfarlige og giftige, og disse holdes særskilt oplagret.

De væsentligste uheldsscenarier for DLG Planteværnslager vurderes at være spild af

planteværnsmiddel med risiko for forurening af jord og grundvand samt kloakafløb og brand i lagerbygningen med deraf følgende risiko for forurening af kloakafløb, og i mindre grad  jord og grundvand med slukningsvand. Brandscenariet vil være kritisk med hensyn til akut påvirkning af såvel naboer som ansatte, idet der må forventes dannelse af giftige gasser ved en stor brand.

Det vurderes usandsynligt, at mennesker vil omkomme ved en brand, da denne vil være  så synlig og ikke pludselig opstået, at personer i røgfanen vil kunne flygte. Desuden er størstedelen af bygningen sprinklet.

Det vurderes, at Planteværnslageret på nuværende tidspunkt har et acceptabelt sik-kerhedsniveau, og at der er gennemført tilstrækkelige tiltag for at hindre  de væsentligste uheldsscenarier.

# Ansvarspersoner

*Navn eller stilling på de personer, der er bemyndiget til at iværksætte  beredskabsproce-durerne, og på de personer, der er bemyndiget til at lede og koordinere indsatsen uden  for virksomhedsområdet.*

På virksomheden

* Lone Damgaard, afdelingschef,

* Daniel Ottosen, lagermedarbejder

Udenfor virksomheden

* Teknisk ledelse Indsatsleder fra Sydvestjysk Brandvæsen
* Koordinerende ledelse Indsatsleder fra Syd og Sønderjylland Politi

# Håndtering af hændelser

*Foranstaltninger til hurtigt at modtage advarsel om hændelser samt procedurer for alarmering og anmodning om indsats.*

Virksomheden

Bygninger m.v. er overvåget for brand udslip af et automatisk brandalarmeringsanlæg, der ved alarm automatisk tilkalder brandvæsenet. Desuden er relevante områder forsynet med automatisk sprinkleranlæg, CO2- og pulverslukkere samt flere slangevindere.

Myndigheder

Alarmering til alarmcentralen (1-1-2) videresendes elektronisk til Sydvestjysk Brandvæsen og Syd- og Sønderjyllands Politis vagtcentral. Myndighederne sender ressourcer til stedet ud fra egne møde- og alarmeringsplaner.

ABA-alarmering direkte til brandvæsenet, indsatsleder brand vurderer under fremkørslen om politiet skal kaldes på baggrund af supplerende meldinger.

# Koordinering af ressourcer

*Foranstaltninger til koordinering af de ressourcer, der kræves til at gennemføre  den eksterne beredskabsplan.*

Der er udarbejdet mødeplaner for virksomheden.

Der vil altid afgå indsatsleder, sammen med slukningsenheden, fra Brandvæsnet og Politi til virksomheden ved alarmering med melding om udslip, brand eller ulykker på eller omkring virksomheden. Såfremt sundhedsmyndigheden skønner det nødvendig afsendes der også en indsatsleder SUND.

# Uheldsbegrænsende indsatser virksomheden

*Foranstaltninger til at yde  bistand til uheldsbegrænsende indsatser på virksomheds-området.*

Der er på planteværnslageret bl.a. følgende eksisterende forebyggende foranstaltninger

med henblik på at undgå såvel brand som forurening af jord og grundvand samt

kloaksystemerne.

Forebyggende barrierer – Brand opstår:

* Sikkerhedsledelsessystem
* Velinstrueret personale
* Rygning forbudt i lagerhal
* Instruktion for varmt arbejde
* Minimal mængde af brændbart materiale i lageret ud over produkterne
* Brandfarlige stoffer i særlige rum (brandsektionering)
* Giftige stoffer i særlige rum (brandsektionering)
* Kun el-trucks anvendes
* Termografering af el-installationer
* Daglig rundering af Securitas
* Kun opbevaring i salgsemballager
* Oplag i UN-godkendte emballager (ADR-konventionen)
* Gas-alarm i brandfarlige oplag – Intern alarmering og udsugning

Aktive barrierer – Brand udvikler sig:

* Interne alarmtryk forefindes hele i lageret
* CO2- og pulverslukkere samt slangevinder forefindes
* Automatisk sprinkleranlæg i hal 1 og 2
* Automatisk alarmering af brandvæsen installeret på sprinkleranlægget.
* Automatisk brandventilation i hal 3.
* Pallesektionering

Forurening af jord og grundvand samt kloakafløb – Spild:

* Af- og pålæsning på befæstet område under halvtag (membranunderlagt).  Undtaget er p.t. et mindre fliseområde nord for halvtag.
* Afløbet under halvtaget går til 1.000 L opsamlingstank.
* Afløb fra lagerhallen er blokeret med ventil i brønd.
* Ingen afløb fra de særlige giftrum og rum for brandfarlige væsker.
* Pumpesump i hal 1 og 2
* Virksomheden råder over dykpumper, slanger mv.
* Udendørs kar 240 m² hvor et spild kan pumpes op i.
* Ingen udendørs oplagring

# Uheldsbegrænsende indsatser udenfor virksomheden

*Uheldsbegrænsende indsatser uden for virksomhedsområdet, bl.a. under hensyntagen til uheldsscenarier  beskrevet i sikkerhedsrapporten og mulige dominoeffekter,  jf. § 14,  herunder sådanne scenarier, der har indvirkning på miljøet.*

Ved brand, udslip på land og til vands eller øvrige ulykker, højderedning, brøndredning, og drukne ulykker m.v.

* Ved brand ligger der mødeplaner, hvor de relevante myndigheder bliver orienteret og tilkaldt.
* Ved udslip ligger der mødeplaner, der tilkalder de relevante myndigheder.
* Ved øvrige ulykker køres der med standardudrykninger, indtil det er konstateret, hvad er skal bruges af øvrige ressourcer.

# Information om uheld i nærområde

*Foranstaltninger til, hvordan politiet giver offentligheden og enhver naborisikovirksomhed eller anlæg, der falder uden for denne bekendtgørelses anvendelsesområde, konkret  information om uheldet, og om hvordan de bør forholde sig.*

Er der tale om et større uheld, kan der via Syd og Sønderjyllands Politi anvendes sirenevarsling med udsendelse af beredskabsmeddelelse til de områder, som er berørte, såfremt dette skønnes nødvendigt. Der kan ligeledes udsendes beredskabsmeddelelse uden sirenevarsling eller orientering via pressen, hvor man så kan søge oplysninger.

Der henvises ligeledes til Syd og Sønderjyllands Politi samt Sydvestjysk Brandvæsens generelle beredskabsplan gældende for kommunerne Varde, Fanø og Esbjerg.

# Grænseoverskridende følger

*Foranstaltninger til underretning af andre landes beredskabsmyndigheder i tilfælde af et større uheld, der kan få grænseoverskridende følger.*

Det vurderes ikke, at der kan ske spredning til andre lande.